7. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Γ1 16816 της 26 Νοεμ./7 Δεκ. 1968 (ΦΕΚ Β΄ 681) Περί τροποποιήσεως και συμπληρώσεως των άρθρ. 55 και 65 του Υγειονομικού Κανονισμού. Έχοντες υπ’ όψιν: 1)τον Α.Ν. 2520/40 ΦΕΚ 237/ 4.9.1940, 2)τον Υγειονομικόν Κανονισμόν ΦΕΚ 275/1938 Τ.Β. αριθ. 55 και 65, 3)την υπ’ αριθ. 6001/67 Υγειονομικήν Διάταξιν, 4)τον Α.Ν. 7/67 ΦΕΚ 73/67 τ.Α΄, 5)την υπ’ αριθ. Ζ1Ε/34.000/68 απόφασιν. Ιδόντες τ’ ανωτέρω, αποφασίζομεν: Εκδίδομεν την κάτωθι Υγειονομικήν Διάταξιν ης την εκτέλεσιν ανατίθεμεν εις τα Κρατικά Υγειονομικά και Αστυνομικά Όργανα. Άρθρ.1.-Τροποποιούμεν και συμπληρούμεν τα άρθρ. 55 και 65 του Υγειονομικού Κανονισμού ως προς τον απαιτούμενον χώρον των Κουρείων ως κάτωθι: α)Ο χώρος των νεοϊδρυομένων Κουρείων θα είναι τουλάχιστον 8 τ.μ. μεθ’ ενός καθίσματος και 12 τ.μ. μετά δύο καθισμάτων. β)Δια την προσθήκην ετέρων καθισμάτων δέον όπως έχουν επί πλέον εμβαδόν τουλάχιστον 3 τ.μ. κατά κάθισμα. γ)Η απόστασις των καθισμάτων απ’ αλλήλων δέον να είναι τουλάχιστον ένα μέτρον. Άρθρ.2.-Πάσα διάταξις αντίθετος της παρούσης καταργείται. Άρθρ.3.-Η ισχύς της παρούσης άρχεται 15 ημέρας από της δημοσιεύσεώς της εις την Εφημερίδα της Κυβερνήσεως οι δε παραβάται αυτής διώκονται και τιμωρούνται συμφώνως προς τας διατάξεις του Ποινικού Κώδικος εφ’ όσον δι’ άλλης τινός διατάξεως δεν τιμωρούνται βαρύτερον. 